*APSTIPRINĀTS:*

*ar iepirkuma komisijas 2023.gada 20.septembra*

*sēdes protokolu Nr.2*

**VAS „Latvijas dzelzceļš”**

**sarunu procedūras ar publikāciju**

**„Dabasgāzes piegāde „Latvijas dzelzceļš” koncerna vajadzībām”**

(turpmāk – iepirkums)

**Skaidrojums Nr.1**

|  |  |  |
| --- | --- | --- |
| **Nr.**  **p.k.** | ***Jautājums*** | ***Atbilde*** |
| 1. | „XXX” aicina Nolikuma 5.pielikumā  pievienotā līguma projekta (turpmāk – līguma projekts) 5.3.6. apakšpunktu papildināt ar nosacījumu, cik dienas pirms attiecīgā kalendārā mēneša beigām Lietotājam ir pienākums informēt Tirgotāju par Lietotāja vēlmi pirkt dabasgāzi citiem papildus objektiem, vai kādā objektā pārtraukt dabasgāzes iegādi, lai nodrošinātu Ministru kabineta 07.02.2017. noteikumu Nr. 78 „Dabasgāzes tirdzniecības un lietošanas noteikumi” (turpmāk – MK Noteikumi) izpildi. „XXX” piedāvā noteikt līguma projekta 5.3.6. apakšpunktu šādā redakcijā: *„Lietotājs Līguma ietvaros nav saistīts ar konkrētu dabasgāzes apjomu un pērk dabasgāzi pēc nepieciešamības. Līdz ar to Gazifikācijas objektu saraksts var tikt mainīts (t.i. papildināts vai samazināts) atbilstoši Lietotāja nepieciešamībai. Lietotājs rakstveidā informē Tirgotāju vismaz 21 (divdesmit vienu) dienu pirms attiecīgā kalendārā mēneša beigām, ja Lietotājs vēlas izslēgt no Līguma dabasgāzi patērējošo objektu vai vēlas pirkt dabasgāzi citā objektā, kas nav norādīts Līgumā. Šādā gadījumā atsevišķa Līdzēju rakstiska vienošanās par objekta izslēgšanu vai iekļaušanu Līgumā pēc tam, kad Tirgotājs ir saņēmis Lietotāja paziņojumu, nav nepieciešama, taču var tikt noslēgta, ja kāds no Līdzējiem to pieprasa. Attiecības ar sistēmas operatoru Lietotājs risina atsevišķi.”* | Lūdzam skatīt iepirkuma Grozījumus Nr.1. |
| 2. | Saskaņā ar MK Noteikumu 76.punktu par katru maksājuma kavējuma dienu tirgotājs ir tiesīgs pieprasīt lietotājam nokavējuma maksu līdz 0,15 % (nulle komats piecpadsmit procentiem) no laikus nesamaksātās summas. Papildus „XXX” vērš uzmanību, ka nokavējuma procenti netiek aprobežoti ar 10% (desmit procentiem) no parāda summas. Minētais aprobežojums attiecas uz pieaugošu līgumsodu nevis nokavējuma procentiem. Ņemot vērā minēto, „XXX” lūdz līguma projekta 6.1.punktu izteikt šādā redakcijā: *„Rēķina apmaksas kavējuma gadījumā Lietotājam ir pienākums samaksāt Tirgotājam nokavējuma procentus 0,15% (nulle komats piecpadsmit procenti) apmērā no nesamaksātās rēķina summas par katru kavējuma dienu.”* | Lūdzam skatīt iepirkuma Grozījumus Nr.1. |
| 3. | Līguma projekta 6.2.punktā noteikts, ka dabasgāzes piegādes kavējuma gadījumā Tirgotāja vainas dēļ, Lietotājam ir tiesības pieprasīt no Tirgotāja samaksāt nokavējuma procentus. Saskaņā ar MK Noteikumu 35.punktu dabasgāzes piegādi lietotājam līdz lietotāja dabasgāzes apgādes sistēmas piederības robežai veic sadales sistēmas operators, pamatojoties uz sadales sistēmas pakalpojuma līgumu, kurš noslēgts ar dabasgāzes tirgotāju. Ievērojot norādīto, „XXX” lūdz svītrot līguma projekta 6.2.punktu. | Priekšlikums svītrot no līguma projekta 6.2.punktu nav ņemts vērā, jo nodalāmas   1. saistības starp iepirkuma līguma pusēm (lietotāju un tirgotāju) no 2. saistībām starp tirgotāju un sadales sistēmas operatoru sadales sistēmas pakalpojuma līguma ietvaros.   Vienlaikus lūdzam skatīt iepirkuma Grozījumus Nr.1. |
| 4. | Papildus, „XXX” aicina papildināt līguma projekta 8.sadaļu ar jaunu apakšpunktu šādā redakcijā: *„Tirgotājam ir tiesības jebkurā laikā izbeigt Līgumu pirms Līguma 1.2. punktā norādītā termiņa, izņemot Līguma 8.4. punktā noteiktos gadījumos, par to vismaz 6 (sešas) nedēļas pirms Līguma izbeigšanas termiņa rakstiski brīdinot Lietotāju.”* | Aicinājums papildināt iepirkuma līguma projekta 8.sadaļu ar jaunu punktu nav ņemts vērā, jo līguma projekta 8.8.punkts nosaka:  *„Tirgotājam ir tiesības jebkurā laikā izbeigt Līgumu pirms Līguma 1.2.punktā norādītā termiņa, izņemot Līguma 8.5.punktā noteiktos gadījumos, par to vismaz 6 (sešas) nedēļas pirms Līguma izbeigšanas termiņa rakstiski brīdinot Lietotāju.”*  Ievērojot iepriekš minēto, skaidrojam, ka iepirkuma līguma projekts netiek grozīts. |